**Ο πολύ λαίμαργος αετός που έφαγε τον ουρανό**

Μια φορά κι έναν καιρό ήτανε ένας αετός που αποφάσισε στα ξαφνικά από την πολύ του λαιμαργία να καταβροχθίσει όλο τον ουρανό. Κι έτσι κι έγινε! Ο αετός έφαγε όλα τα χελιδόνια, τους γύπες, τους γλάρους, όλα τα σύννεφα, τα αεροπλάνα, τα ελικόπτερα, τα περιστέρια κι όλες τις βροχές. Έφαγε με φόρα όλα τα σύννεφα ένα ένα μην τυχόν και του σταθούν.

Κι ούτε ένα σύννεφο υπήρχε στον ουρανό ούτε ένα ίχνος τους. Ο αετός δεν μπορούσε να το πιστέψει ότι τα έφαγε όλα. Έμεινε κατάπληκτος. Είδε σε μια στιγμή από μακριά ένα αεροπλάνο να κατευθύνεται προς τα πάνω του. Τότε φοβήθηκε πολύ.. “Aχ τι συμφορά… έρχεται το αεροπλάνο για να με σκοτώσει.”

“Τι τις ήθελα τις τρέλες; Τι τρομάρα, τι τρεμούλα! Αχ μανούλα μου, γλυκιά μανούλα!”

“Τι να κάνει , τι;”

Ούτε πουλιά για να συμβουλευτεί, ούτε σύννεφα για να κρυφτεί! Ήτανε μεγάλος κρίμα να φάει και τον τελευταίο γύπα. Δεν υπήρχε άλλη λύση, μόνο να ανοίξει το στόμα του και βγήκαν απ αυτό οι γύπες, όλες οι βροχές, οι γλάροι, τα χελιδόνια, τα συννεφάκια και τα ελικοπτεράκια αλλά και τα περιστεράκια.

Έκανε ο αετός μια βουτιά στα σύννεφα, χώθηκε, κρύφτηκε και σώθηκε!!!

Κι από τότε του κόπηκε η λαιμαργία και τρώει τους γύπες έναν έναν…

 Νικολέττα Γιαννακού

**O ΠΟΛΥ ΛΑΙΜΑΡΓΟΣ ΛΥΚΟΣ ΠΟΥ ΕΦΑΓΕ ΤΟ ΔΑΣΟΣ**

Μια φορά κι έναν καιρό υπήρχε ένα λύκος που ζούσε στο δάσος. Ήταν όμως πολύ λιχούδης και μια μέρα τον έπιασε η λαιμαργία του κι άρχισε να τρώει ανεξέλεγκτα.

Έφαγε με όλα τα δέντρα, όλα τα λουλούδια, όλα τα χόρτα, όλες τις λίμνες, όλο το χώμα κι όλο το δάσος. “Tα έφαγα όλα” είπε ο λύκος κι έκανε να φύγει. Είδε τότε από μακριά ένα αυτοκίνητο γεμάτο κυνηγούς που έψαχναν για λύκους.

“Τι να κάνω, τι; Τα έφαγα όλα και δεν έχω που να κρυφτώ! Πριν με κάνουν λιώμα πρέπει το δάσος να επανέλθει στη θέση του, όπως παλιά” είπε ο λύκος.

Και με μια αναγούλα, άρχισε να βγάζει όλα όσα έφαγε, το χορτάρι, τα λουλούδια, τα δέντρα, το χώμα τις λίμνες κι όλο το δάσος. Έτρεξε ο λύκος μεμιάς στο δάσος κρύφτηκε και σώθηκε.

Από τότε του κόπηκε η λαιμαργία και τρώει τους λαγούς ένα προς ένα….

 Χρίστος Κουκκουλλής



**TO ΠΟΛΥ ΛΑΙΜΑΡΓΟ ΓΟΥΡΟΥΝΙ ΠΟΥ ΕΦΑΓΕ ΤΗ ΦΑΡΜΑ**

Κατάπιε όλα τα άχυρα,

όλα τα μικρά αρνάκια,

όλες τις κότες, τα πουλιά και τα αγελαδάκια.

Τις λάσπες, τα δεντράκια τα καλά,

κι όλα τα πετραδάκια.

Έφαγε με φόρα, τους αγρότες και τα ζώα.

Δεν άφησε ούτε ξύλο, ούτε σπόρο, ούτε φύλλο.

Και βρέθηκε μεμιάς στη μέση μιας μεγάλης ερημιάς.

Τά χαψα όλα είπε μια κι έξω, ήρθε η ώρα να χωνέψω.

“Αχ! Τι συμφορά”!

 “Ξέχασα να φάω το χασάπη τον Κοσμά!” είπε το γουρούνι.

Κι ο χασάπης έρχεται το γουρούνι να σκοτώσει

και το γουρούνι απαντά με το μεγάλο όχι.

Κι άνοιξε το στόμα του

κι ήρθαν όλα πίσω,

άχυρα, κότες και πουλιά

δεντράκια που ναι πολύ μικρά,

λάσπες, αγελαδάκια, ξύλα, σπόροι και φύλλα.

Από τότε το πάθημα του έγινε μάθημα κι τώρα τρώει την τροφή

που του βάζει ο αγρότης κάθε πρωί.

  **Χρίστος Πυρής**



**O πολύ λαίμαργος σκύλος που έφαγε το σπίτι**

Σ΄ ένα πολυτελές σπίτι ζούσε μια φορά ένας πολύ λαίμαργος σκύλος. Αποφάσισε μια μέρα να φάει… όλο το σπίτι! Η μέρα αυτή ήταν παραμονή Πρωτοχρονιάς! Έφαγε όλα τα έπιπλα, τους καναπέδες, όλα τα παράθυρα, τα δωμάτια κι όλο το σπίτι. Καθώς ο Άγιος Βασίλης ξεκίνησε για το δικό του το ταξίδι τον πρόλαβε ο σκύλος κι έφαγε όλα τα δώρα, τους τάρανδους, το έλκηθρο κι όλο τον άγιο Βασίλη.

Σε μια στιγμή, βλέπει ο σκύλος από μακριά κάποια παιδιά που έψαχνα για τα δώρα του άγιου Βασίλη. Δεν βρήκαν όμως τίποτα κι άρχισαν το κλάμα.

Ο σκύλος κατάλαβε τότε το μεγάλο του λάθος και λυπήθηκε πολύ.

“Απαπα τι συμφορά… τώρα ‘μείναν τα παιδιά δίχως δώρα και χαρά” είπε ο σκύλος. Αποφάσισε τότε να δώσει πίσω τη χαρά σε όλα τα παιδιά κι άνοιξε το στόμα του κι από μέσα βγήκαν όλα τα έπιπλα, το τζάκι, τα παράθυρα, τα δωμάτια, τα δώρα το έλκηθρο κι ο Άγιος Βασίλης.

Άρχισε τότε ο Άγιος Βασίλης το ταξίδι του για να προλάβει. Μοίρασε δώρα σε όλα τα παιδιά και τους γέμισε με χαρά.

Από τότε σταμάτησε να είναι ένα λαίμαργο σκυλί κι άρχισε να τρώει κόκκαλα ένα ένα.

 Μύρια Κουκκουλλή



**Το πολύ λαίμαργο λιοντάρι που έφαγε τη ζούγκλα**

Μια φορά κι έναν καιρό ζούσε ένα πολύ λαίμαργο λιοντάρι. Το λιοντάρι αυτό έφαγε μια μέρα όλα τα ζώα, τις καμηλοπαρδάλεις, τους πίθηκους, τους ελέφαντες κι όλα τα κάγκελα και χόρτασε.

Την επόμενη μέρα βλέπει από μακριά με καμάκια μυτερά έξι εφτά “λιονταροθήρες”.

“Αχ! Τι συμφορά! Έρχονται να με σκοτώσουν, να με κάνουν λιώμα, να μου πάρουνε τη γούνα να με κάνουν παπούτσια, ζώνες, παντελόνια!” είπε το λιοντάρι τρομαγμένο.

“Τι να κάνω, τι; δεν άφησε ούτε χόρτο για να κρυφτώ;”

“Αχ! φώναξε. Τι φρίκη. Έφαγα το χώμα που με έκρυβε. Δεν άφησα ούτε ένα κάγκελο για να πιαστώ! Ήτανε μεγάλο κρίμα. Δεν υπάρχει άλλη λύση, προτού με κάνουν λιώμα πρέπει αυτή η περιοχή να ξαναγεμίσει” είπε το λιοντάρι. Κι άνοιξε το στόμα του και βγήκαν όλα τα κάγκελα, το χώμα, οι πίθηκοι οι ελέφαντες κι οι καμηλοπαρδάλεις.

Έκανε το λιοντάρι ένα μακρινό πήδημα στο χώμα, χώθηκε, κρύφτηκε και σώθηκε.

Κι από τότε, του κόπηκε η λαιμαργία και τρώει τις καμηλοπαρδάλεις μία μία.

 Αυγουστίνος Αυγουστή



**ΤΟ ΠΟΔΗΛΑΤΟ ΤΩΝ ΟΝΕΙΡΩΝ ΜΟΥ**

ΕΠΙΣΤΟΛΗ

Απεσιά

16/9/2014

Αγαπημένη μου νονά,

Ελπίζω να περνά καλά. Χθες χάρηκα πάρα πολύ που μιλήσαμε στο τηλέφωνο και που άκουσα τη γλυκιά σου φωνή.

Σκέφτηκα καλά αυτό που με ρώτησες στο τηλέφωνο και αποφάσισα να σου πω τι θα ήθελα να μου φέρεις για τα γενέθλιά μου. Θα ήθελα να μου αγοράσεις ένα πανέμορφο ποδήλατο που βρίσκεται στο ποδηλατάδικο δίπλα από το My Mall.

Κάθε ποδήλατο βρίσκεται στη δική του βιτρίνα όμως αυτό ξεχωρίζει. Είναι φτιαγμένο από μέταλλο και η μάρκα του είναι… δεν θα το πιστέψεις ΝΙΚΟΛΕΤΑ. Το χρώμα του είναι γαλάζιο με άσπρο, η σέλα του είναι μαύρη, έχει 40 ταχύτητες και έχει από κάτω δυο θήκες για νερό.

Το πιο σημαντικό για μένα είναι ότι με αυτό το ποδήλατο μπορείς να κάνεις τα πάντα, να τρέχεις πάρα πολύ γρήγορα και να πηγαίνω με τον μπαμπά μου βόλτες. Με αυτό ονειρεύομαι να πάμε βόλτες όχι μόνο στην Κύπρο αλλά και σε ξένες χώρες. Νιώθω χαρά και ευτυχία όταν το βλέπω. Θα είμαι πολύ χαρούμενη αν το αποκτήσω.

Σε ευχαριστώ προκαταβολικά

η βαφτιστικιά σου

Νικολέττα Γιαννακού

![C:\Users\admin\AppData\Local\Microsoft\Windows\Temporary Internet Files\Content.IE5\4AO178KN\MC900432217[1].wmf]()

**ΑΝΑΚΟΙΝΩΣΗ**

**ΔΥΟ ΜΕΡΕΣ ΣΤΗ ΘΑΛΑΣΣΑ**

Η Στ΄ τάξη σε συνεργασία με τον Σύνδεσμο Γονέων του δημοτικού σχολείο Απεσιάς διοργανώνει μια διήμερη εκδρομή στη θάλασσα.

Η εκδρομή θα ξεκινήσει στις 12 Ιουνίου μέχρι τις 15 Ιουνίου στη θάλασσα Nissi Beach της Αγίας Νάπας. Πολυτελή πούλμαν θα παραλάβουν τα παιδιά από το Δημοτικό Σχολείο η ώρα 10:00 και θα επιστρέψουν στις 13:00.

Μπορούν να συμμετέχουν παιδιά από 10 – 12 χρονών. Παιδιά μικρότερης ηλικίας από 6 – 10 χρονών μπορούν να συμμετέχουν με τη συνοδεία των γονέων τους.

Στα πλαίσια της εκδρομής αυτής, τα παιδιά θα διαμένουν σε ξενώνες και εκεί θα ασχοληθούν με ποικίλες δραστηριότητες. Θα παρακολουθήσουν παράσταση από κολυμβητές, θα έρθουν σε επαφή με διάφορα αθλήματα θαλάσσης, θα κάνουν δοκιμή θαλασσινών φαγητών, θα κάνουν διάφορες κατασκευές από αντικείμενα που θα έχουν την ευκαιρία να μαζέψουν από μόνοι τους –από τη θάλασσα κι από την ξηρά- και τέλος θα πάνε εκδρομή στο θαλασσινό ζωολογικά κήπο στον οποίο θα κάνουν γνωριμία με θαλάσσια ζώα.

Θα χρειαστεί να έχετε μαζί σας ένα σακίδιο με μαγιώ, γυαλάκια θαλάσσης και ήλιου, προσωπικά είδη, ρούχα, παντόφλες, υπνόσακο, πετσέτες και σεντόνια.

Όσοι θα συμμετέχουν πρέπει να πληρώσουν 50 ευρώ για κάθε άτομο στην υπεύθυνη δασκάλα της Στ΄ τάξης κ Θεανώ Όρρου.

Για περισσότερες πληροφορίες τηλεφωνήστε στο 96585568.



Άντρεα Παναετοέα

**Ο ναός του Αγίου Γεωργίου στην Απεσιά**

Το χωριό μου έχει πολλά ιστορικά μνημεία. Όμως εγώ θεωρώ ως πιο σημαντικό απ’ αυτά, τον ιερό ναό του Αγίου Γεωργίου. Βρίσκεται στην καρδιά της Απεσιάς, απέναντι από το παλιό σχολείου και δίπλα από Μουσείο.

Κτίστηκε κατά τον 19ο αιώνα, συγκεκριμένα το 1882 από τους πρώτους κατοίκους που έφτασαν στο χωριό από την Απαισό, της Μικράς Ασίας. Πρόσφατα έχει ανακαινιστεί τόσο ο ναός όσο και το καμπαναριό. Είναι μια μονόκλιτη εκκλησία που έχει μια λιτή ξύλινη πόρτα και μια σιδερένια πόρτα στην νότια είσοδο. Έχει διαστάσεις 20 μέτρα μήκος και 7 μέτρα πλάτος. Έχει ορθογώνιο σχήμα, με πέτρινους τοίχους και ένα εξωτερικό καμπαναριό. Στην αυλή του ναού υπάρχει μια μεγάλη πλακόστρωτη αυλή. Είναι περιφραγμένη με πέτρα και σίδερο. Έχει επίσης μια επιβλητική κυκλική κεραμιδένια στέγη.

Είναι απλός ναός χωρίς τοιχογραφίες, με πολλές εικόνες αγίων στους τοίχους. Σε αυτή την απλή εκκλησία σώζονται παλιές εικόνες και βιβλία αρχαία. Η εκκλησία χωρίζεται στον κυρίως ναό, στο Σολέα και στο Ιερό βήμα. Όταν μπαίνω μέσα βλέπω τα καθίσματα των πιστών, το θρόνο του μητροπολίτη και το παγκάρι. Στο ιερό υπάρχει η Αγία Τράπεζα. Η Αγία Τράπεζα έχει μέσα οστά αγίων και συμβολίζει τον Τάφο του Χριστού.

Η εκκλησία αυτή χρησιμοποιείται μόνο στις μικρές γιορτές. Η μεγάλη εκκλησία του χωριού λειτουργεί κάθε Κυριακή και στις μεγάλες γιορτές.

Η αρχαία αυτή εκκλησία ξεχωρίζει από το καμπαναριό, την παλιά εμφάνισή της και το μικρό μέγεθός της. Είναι πολύ όμορφη.

Πιστεύω πως αυτή η εκκλησία θα έπρεπε να λειτουργεί τις Κυριακές και η μεγάλη εκκλησία να λειτουργεί στις μεγάλες γιορτές. Επίσης θα ήθελα να την φροντίζουν περισσότερο για να μη χαλάσει.

Όταν μπαίνουμε στην εκκλησία νιώθουμε δέος και σεβασμό, γιατί βρισκόμαστε στο σπίτι του Θεού. Εκεί όπου εκτελούνται τα μυστήρια της εκκλησίας μας. Νιώθουμε ότι βρισκόμαστε πιο κοντά στον Κύριό μας, προσευχόμαστε και ευχαριστούμε το Θεό για όσα μας δίνει. Εκεί ξυπνά η συνείδησή μας και προσπαθούμε να γίνουμε καλύτεροι άνθρωποι.

  Μύρια Κουκκουλλή